CELEX: 32002R2097
Language: da
Date: 2002-11-27 00:00:00
Title: Kommissionens forordning (EF) nr. 2097/2002 af 27. november 2002 om ændring af forordning (EF) nr. 94/2002 om gennemførelsesbestemmelser til Rådets forordning (EF) nr. 2826/2000 om oplysningskampagner og salgsfremstød for landbrugsprodukter på det indre marked

Avis juridique important

|

32002R2097

Kommissionens forordning (EF) nr. 2097/2002 af 27. november 2002 om ændring af forordning (EF) nr. 94/2002 om gennemførelsesbestemmelser til Rådets forordning (EF) nr. 2826/2000 om oplysningskampagner og salgsfremstød for landbrugsprodukter på det indre marked  

EF-Tidende nr. L 323 af 28/11/2002 s. 0041 - 0045

Kommissionens forordning (EF) nr. 2097/2002af 27. november 2002om ændring af forordning (EF) nr. 94/2002 om gennemførelsesbestemmelser til Rådets forordning (EF) nr. 2826/2000 om oplysningskampagner og salgsfremstød for landbrugsprodukter på det indre markedKOMMISSIONEN FOR DE EUROPÆISKE FÆLLESSKABER HAR -under henvisning til traktaten om oprettelse af Det Europæiske Fællesskab,under henvisning til Rådets forordning (EF) nr. 2826/2000 af 19. december 2000 om oplysningskampagner og salgsfremstød for landbrugsprodukter på det indre marked(1), særlig artikel 12, ogud fra følgende betragtninger:(1) I artikel 5, stk. 1, i Kommissionens forordning (EF) nr. 94/2002(2), senest ændret ved forordning (EF) nr. 1186/2002(3), fastsættes med henblik på gennemførelsen af de foranstaltninger, der er omhandlet i artikel 6 i forordning (EF) nr. 2826/2000, fristen for præsentationen over for den pågældende medlemsstat af programmerne fra Fællesskabets erhvervs- og brancheorganisationer til den 15. juni hvert år.(2) Som følge af den ringe udnyttelse af de disponible finansielle midler, der blev afsat til foranstaltningerne vedrørende støtte til oplysningskampagner og salgsfremstød ved første anvendelse i august 2002, bør disse organisationer have mulighed for at præsentere nye programmer for foranstaltninger.(3) Det har således vist sig hensigtsmæssigt, at det bliver muligt at præsentere nye programmer for foranstaltninger to gange om året.(4) Under hensyn til dels erfaringerne fra gennemgangen af de programmer, der er præsenteret vedrørende oplysninger om Fællesskabets system for BOB, BGB og GTS og vedrørende økologisk produktion, dels udviklingen i EF-politikken på disse områder bør de pågældende retningslinjer tilpasses.(5) Derfor bør forordning (EF) nr. 94/2002 ændres tilsvarende.(6) De i denne forordning fastsatte foranstaltninger er i overensstemmelse med udtalelse fra fællesmødet for Forvaltningskomitéerne for Fremme af Landbrugsprodukter -UDSTEDT FØLGENDE FORORDNING:Artikel 1I forordning (EF) nr. 94/2002 foretages følgende ændringer:1) Artikel 5, stk. 1, første punktum, affattes således:"Med henblik på gennemførelsen af de foranstaltninger, der er omhandlet i artikel 6 i forordning (EF) nr. 2826/2000, modtager den interesserede medlemsstat efter indkaldelsen af forslag hvert år senest den 31. januar og den 31. juli programmer fra Fællesskabets erhvervs- og brancheorganisationer, der er repræsentative for den eller de pågældende sektorer."2) I artikel 7 foretages følgende ændringer:a) Stk. 1, første punktum, affattes således:"Medlemsstaterne meddeler hvert år senest den 15. marts og den 30. september Kommissionen den foreløbige liste over de programmer og gennemførelsesorganer, de har udvalgt, sammen med en kopi af de pågældende programmer."b) Stk. 3, første afsnit, affattes således:"Efter gennemsyn af de programmer, der findes på den definitive liste omhandlet i artikel 6, stk. 3, tredje afsnit, i forordning (EF) nr. 2826/2000, beslutter Kommissionen senest den 31. maj og den 15. december, hvilke programmer den kan medfinansiere inden for rammerne af de vejledende budgetter, der er omhandlet i bilag III til nærværende forordning."3) Bilag III affattes som angivet i bilaget til nærværende forordning.Artikel 2Denne forordning træder i kraft på tredjedagen efter offentliggørelsen i De Europæiske Fællesskabers Tidende.Denne forordning er bindende i alle enkeltheder og gælder umiddelbart i hver medlemsstat.Udfærdiget i Bruxelles, den 27. november 2002.På Kommissionens vegneFranz FischlerMedlem af Kommissionen(1) EFT L 328 af 21.12.2000, s. 2.(2) EFT L 17 af 19.1.2002, s. 20.(3) EFT L 173 af 3.7.2002, s. 4.BILAGI bilag III til forordning (EF) nr. 94/2002 foretages følgende ændringer:1) Den del, der har titlen "Oplysninger om Fællesskabets system for beskyttede oprindelsesbetegnelser (BOB), beskyttede geografiske betegnelser (BGB) og garantierne for traditionelle specialiteter (GTS) samt deres respektive logoer" affattes således:1. SAMLET ANALYSE AF SITUATIONENDen oplysningskampagne, som Fællesskabet gennemførte i 1996-1998, har udgjort de første bestræbelser på at udbrede kendskabet til eksistensen og betydningen af samt fordelene ved de to europæiske systemer for valorisering og beskyttelse af fødevarers specifikke karakter.På baggrund af den begrænsede varighed af denne oplysningskampagne synes det hensigtsmæssigt at udbrede kendskabet til disse betegnelser, der for øjeblikket vedrører over 600 produkter fra Fællesskabet, gennem en fortsættelse af indsatsen for at oplyse om deres betydning og fordele. Denne information vil også omhandle de EF-logoer, der er indført i den forbindelse, specielt det logo, der indførtes i 1998, vedrørende BOB/BGB.2. MÅL- Sikre en fuldstændig information om kvalitetssystemets indhold og dets virkninger på valoriseringen og beskyttelsen af de registrerede produkter.- Gennem oplysningskampagner for mange produkter fra en enkelt eller flere medlemsstater vises indholdet og den europæiske karakter af kvalitetssystemerne for landbrugsprodukter og fødevarer.- Opmuntre produktions- og forarbejdningsvirksomheder, der endnu ikke har tilsluttet sig Fællesskabets kvalitetssystem, til at anvende et sådant system ved at overholde varespecifikationerne for de forskellige registrerede produkter.- Stimulere efterspørgslen efter de pågældende produkter ved at informere forbrugerne og distributionsvirksomhederne om systemernes eksistens, betydning og fordele samt om logoerne og betingelserne for at få tildelt betegnelserne og for kontrollen i tilknytning hertil samt om sporbarhedssystemet.3. PRIMÆRE MÅLGRUPPER- Produktions- og forarbejdningsvirksomheder og deres sammenslutninger.- Distributionsvirksomheder (supermarkeder, grossister, detailhandlende, restauranter) og deres sammenslutninger.- Forbrugere og forbrugersammenslutninger.- Opinionsledere.4. HOVEDBUDSKABER- Produktets specificitet i tilknytning til dets geografiske oprindelse (BOB/BGB), navnlig hvad angår de elementer, der berettiger til forbindelsen til det geografiske miljø eller den geografiske oprindelse og produktets omdømme/bekendthed. Der vil blive foretrukket oplysningskampagner for mange produkter fra én eller flere medlemsstater.- Produktets specificitet i tilknytning til dets særlige, traditionelle produktionsmetode uafhængigt af produktionsområdet (GTS).- Kvalitetsaspekter (sikkerhed, ernærings- og organoleptisk værdi, sporbarhed).- De pågældende produkters store forskelligartethed og deres smagskvaliteter.- Præsentation af visse produkter, der er registreret som BOB/BGB eller GTS, som eksempel på vellykket valorisering af specifikke fødevarer.- Systemets formål: valorisering og beskyttelse af de registrerede produkter, navnlig bekæmpelse af krænkelser og efterligninger af de beskyttede betegnelser.5. VIGTIGSTE INSTRUMENTER- Elektroniske værktøjer (internetsteder).- PR-kontakter med medierne (den specialiserede presse, dameblade, madblade).- Kontakter med forbrugersammenslutninger.- Information på salgsstederne.- Audiovisuelle medier.- Skriftlig dokumentation (foldere, brochurer, osv.).- Deltagelse i messer og udstillinger.- Reklamer i den specialiserede presse.- For programmer, som præsenteres af én eller flere medlemsstater: oplysnings- og uddannelsesforanstaltninger vedrørende EF-systemet for BOB/BGB/GTS.6. PROGRAMMETS VARIGHEDFra 24 til 36 måneder med en definition af målsætningerne for hver etape.7. VEJLEDENDE BUDGET4 mio. EUR.2) Delen med titlen "Økologisk produktion" affattes således:1. SAMLET ANALYSE AF SITUATIONENForbruget af produkter, der stammer fra økologisk drift, finder især sted blandt bybefolkningen, men disse produkters markedsandel er endnu forholdsvis lille.Forbrugernes og andre interesseredes viden om karakteristikaene ved økologisk landbrugsproduktion er stadig ret begrænset.2. MÅL- Fremme forbruget af produkter fra det økologiske landbrug.- Øge kendskabet hos forbrugere, landbrugere samt forarbejdnings- og distributionsvirksomheder til økologisk landbrug og produkterne herfra.- Udbrede offentlighedens kendskab til EF-lovgivningen om økologiske produktionsmetoder, den gældende kontrol samt EF-logoet for økologisk drift.3. PRIMÆRE MÅLGRUPPER- Forbrugere i almindelighed eller specifikke målgrupper blandt forbrugerne.- Landbrugere, forarbejdnings- og distributionsvirksomheder (supermarkeder, grossister, restauranter/kantiner, salgssteder).- Opinionsledere.4. HOVEDBUDSKABER- Økologiske produkter er naturlige produkter, der passer til det moderne hverdagsliv, og som konsumeres med glæde. De økologiske produkter stammer fra produktionsmetoder, som respekterer miljø og dyrevelfærd. Produkterne er underlagt strenge regler for produktion og sporbarhed. Reglernes overholdelse kontrolleres gennem hele fødevarekæden af uafhængige organer og offentlige myndigheder.- Information om EF-logoet (denne information kan suppleres af information om de logoer, som indføres i medlemsstaterne, såfremt specifikationerne opfylder strengere krav end dem, der gælder for EF-logoet).(Budskaberne skal være veludformede og positive; budskaberne til forbrugerne skal tage hensyn til det karakteristiske forbrugsmønster i de forskellige målgrupper.Anvendelsen af ordene "økologisk" eller "organisk" i tilknytning til fødevarer er lovbeskyttet. EF-logoet er symbolet for økologiske produkter overalt i EU, og det viser, at produkterne opfylder EU's strenge produktionskriterier, og at de er blevet nøje kontrolleret.)5. VIGTIGSTE INSTRUMENTER- Elektroniske (f.eks. internetsteder) og audiovisuelle medier.- Telefoninformationslinjer.- PR-kontakter med medierne (f.eks. specialiserede journalister, dameblade, fødevareindustriens presse, radio- og TV-udsendelser om økologiske fødevarer eller varer til madlavning).- Kontakter med læger, ernæringseksperter, undervisningssektoren og andre specifikke grupper.- Information og demonstration på salgsstederne.- Skriftlig dokumentation (brochurer, varespecifikationer osv.).- Reklamer i den specialiserede presse eller i den almindelige presse.6. PROGRAMMETS VARIGHEDFra 12 til 36 måneder med en præference for flerårige programmer, der definerer målsætningerne for hver etape.7. VEJLEDENDE BUDGET6 mio. EUR.